O Arglwydd! amled ydyw'r gwŷr
Mae  O Arglwydd! amled ydyw'r gwŷr yn emyn gan Edmwnd Prys (1544 - 1623)

O Arglwydd! amled ydyw'r gwŷr 
Y sydd drallodwyr imi! 
A llawer iawn i'm herbyn sydd 
ddydd i ddydd yn codi. 

Tithau, Arglwydd ! yn mhob man, 
Ydwyt yn darian imi: 
Ti yw'm gogoniant; tua'r nen 
Yn codi 'mhen i fyny. 

Ar Dduw, yr Arglwydd, â'm holl lais 
Y gelwais yn dosturaidd: 
Ac ef a'm clybu i ar frys 
O'i uchel freinlys sanctaidd. 

Yr Arglwydd byth o achos hyn 
Y perthyn iachawdwriaeth : 
Ac ar ei bobl y disgyn gwlith 
Ei fendith yn dra helaeth. 

Edmwnd Prys
Emynau